Den 27-årige forsvarende mester, Mikkel Leicht fra Mors, vandt med stil, da Danmarks stærkeste mand blev kåret i weekenden. Han gjorde nemlig rent bord med fem disciplinsejre ud af fem mulige. Blandt andet var et dødløft på 360 kilo nok til en sejr i en af disciplinerne. Og den samlede førsteplads til den store mand fra Flade udløste også en billet til verdensmesterskaberne. De finder sted i Ohio, USA, til marts. Det skriver Limfjordupdate.dk. Mikkel Leicht er i følge Danish Federation of Strength Athletes også indehaver af flere Danmarksrekorder: Dødløft: 360 kg.- sat d. 25. oktober 2014 Log Lift: 192,5 kg. – sat d. 20. april 2013

Opsummering:
I weekenden blev Danmarks stærkeste mand kåret, og for 3. år i træk blev vinderen Mikkel Leicht fra Mors.